钦定古今图书集成/明伦汇编/闺媛典/第341卷 > 祝英台
## 钦定古今图书集成/明伦汇编/闺媛典/第341卷 > 祝英台

按《宁波府志》：“梁山伯、祝英台，皆东晋人。梁家会稽，祝
家上虞。尝同学，祝先归，梁后过上虞，寻访之，始知为
女。欲娶之，而祝已许马氏子，梁怅然若有所失。后三
年，梁为鄞令，病且死，遗言葬清道山下。又明年，祝适
马氏，过其处，风涛大作，舟不能进。祝乃造梁冢，失声
哀恸，忽地裂，祝投而死。马氏闻其事于朝，丞相谢安”
请封为义妇。和帝时，梁复显灵异，封为“义忠。”有司立
庙于鄞云。〈按清水县志又曰祝英台五代梁时人也梁死窆邽山之麓与此小异〉